хумор за Татковци
Един директор на завод казал на секретарката си:
- Я повикай Петър в кабинета ми!
Когато въпросният човек се явил, шефът подхванал благо:
- О, Петърчо! Влизай, влизай, не се стеснявай! Такааа... Значи - много съм доволен от тебе! Помня как постъпи тук преди една година - млад, зелен, без никакъв опит. За една седмица навлезе в работата и стана бригадир! После, след няма и месец се издигна в началник-цех! След това стана главен инженер, по-нататък - главен технолог. Ето, че в момента си началник-производство! А сега е ред на радостната новина! От днес те повишавам в длъжност заместник-директор! Един вид - моя дясна ръка! Честито!
Оня мълчал и гледал вторачено килима. Тогава, директорът го подкачил:
- Е?! Какво се отговаря в такива случаи?
Тогава Пешо измънкал срамежливо:
- Ами?! Мерси много, тате!